### 17.    Sammenlægning af Misbrugsområdet og Socialpsykiatrien

**Åbent**

Sagsnr.: 326-2016-63849       J.nr.: 27.03.00           Dokumentnr.:
326-2017-60487

**Sagstype**

Beslutning.

**Resume og sagens baggrund**

Sagen vedrører en sammenlægning af Misbrug og
Socialpsykiatrien til én enhed under den nuværende leder.

**Indstillinger**

Direktøren indstiller,

1. at Misbrugsområdet og Socialpsykiatrien samles under samme
   leder fra og med 1. april 2017.
2. at lønnen vedr. en nedlagt lederstilling forbliver på
   området frem til 1. april 2018 og derefter indgår i reduktionen vedr. det
   strategiske projekt på [adresse].

**Behandling**

Socialudvalget, Økonomiudvalget, Kommunalbestyrelsen.

**Sagsfremstilling**

Misbrugsområdet og Socialpsykiatrien har haft samme leder
siden august 2015, hvor lederen af Socialpsykiatrien fratrådte og lederen af
Misbrugscentret blev konstitueret.  Efter en konstitueringsperiode på 1½ år bør
der nu træffes en beslutning om, hvorvidt stillingen som leder af
Socialpsykiatrien skal slås op, eller om områderne skal fortsætte under samme
chef.

Samtidig er Kommunalbestyrelsens godkendelse af ændringen af
Direktionens størrelse samt opgavefordeling pr. 1. august 2015 fortsat en
anledning til at se på antallet og organisering af niveau 2 lederne.

Fagligt er der en række fordele ved en tættere sammenhæng
mellem de to områder. Blandt andet er der en række borgere, som har både
psykiske problemer og misbrug, hvor en specialfaglig viden og samarbejde vil
kunne anvendes på tværs og give en mere helhedsorienteret indsats i forhold til
den enkelte borger. Desuden peger den overordnede udvikling og kravene om
dokumentation og effektmål for begge områder i samme retning.

Organisatorisk kan en sammenlægning af de to områder bidrage
til en bedre ressourceudnyttelse. Socialpsykiatrien har 79 medarbejdere, mens
Misbrugscentret har 23 ansatte og således er et lille chefområde i sig selv.

Der er som led i processen blevet foretaget en høring blandt
medarbejdere og ledere på begge områder. Høringssvarene fremgår af bilagene.

Af høringssvarene fremgår det, at både ledere og
medarbejdere kan se en række faglige fordele ved en sammenlægning. Både i
forhold til borgerne, men også i forhold til kompetenceudvikling af
medarbejderne på området.

Organisatorisk og ledelsesmæssigt peger ledere og
medarbejdere på en række fordele i form af øget mulighed for
kompetenceudvikling og videndeling på tværs.

Der er dog samtidig en bekymring blandt medarbejderne for,
at borgerne med psykiske problemer ikke ønsker at identificere sig med personer
med misbrug og omvendt, hvis området samles.

Ligeledes udtrykkes der fra Misbrugsområdet en bekymring om,
at de vil blive en lille enhed i forhold til Socialpsykiatrien, og ikke blive
hørt i samme grad. Det er fortsat tanken, at Socialpsykiatrien og Misbrug vil
forblive som to enheder med forskellige kerneopgaver, men under sammen ledelse,
som fortsat har myndighedsansvaret for behandling af alkohol- og stofmisbrug.
Det kunne i forbindelse med en sammenlægning overvejes, at give den samlede
enhed et andet navn.

På baggrund af en samlet vurdering af områdernes størrelse,
de faglige muligheder og ledere og medarbejderes høringssvar anbefales det at
sammenlægge Misbrugsområdet og Socialpsykiatrien under den nuværende leder.

Der har i hele konstitueringsperioden været arbejdet intenst
med at skabe mere gennemsigtighed i økonomistyringen, og de forpligtelser som
binder økonomien i [adresse]. Der vil også et stykke tid endnu ligge en
stor opgave for lederen med hensyn til at skabe mere synlighed omkring de
ydelser, som Socialpsykiatrien leverer både på væresteder og hos borgerne i
form af § 85 støtte.

Derfor indstilles det, at lønsummen fra den ene
lederstilling forbliver på området et år, dvs. frem til 1. april 2018, og at
det herefter indgår som en del af det strategiske projekt på [adresse],
som blev igangsat i budget 2016.

**Økonomiske konsekvenser**

Indstillingen betyder, at der overføres netto 501.750 kr. i
2018 og 669.000 kr. årligt herefter til det strategiske projekt på
Gunhild Bech. Der vil skulle afregnes en mindre del til andre
kommuner, der køber pladser i Kalundborg Kommune.

**Socialudvalgets møde den 2.
marts 2017:**

Anbefales.

Elin Iversen erklærede sig inhabil og deltog ikke i
behandling af sagen.

**Økonomiudvalgets møde den 22.
marts 2017:**

Anbefales.

Oliver Jeppesen, Ø, tager forbehold.

**Bilag**

|  |  |
| --- | --- |
| Høringssvar - Ledergruppen Center for misbrug | 326-2016-441088 |
| Høringssvar - Medarbejdere center for Misbrug | 326-2016-441090 |
| Høringssvar - Ledelsen i [adresse] | 326-2016-441092 |
| Høringssvar - medarbejdere socialpsykiatrien | 326-2016-441093 |
| Høringssvar - Teamlederne i [adresse] for Socialpsykiatri | 326-2016-441094 |